b'\n_START_ARTICLE_\nKalkmaling\n_START_SECTION_\nErstatninger for kalkmaling\n_START_PARAGRAPH_\nKalkhvitting har s\xc3\xa6rlig v\xc3\xa6rt en aktuelt p\xc3\xa5 murkirker og andre murhus, ofte vernede kulturminner. Fordi teknikken er arbeidskrevende, ble den i l\xc3\xb8pet av 1900-tallet langt p\xc3\xa5 vei utkonkurrert av andre typer maling. Malinge med sement som bindemiddel har til dels gitt akseptable resultater, ettersom bindemiddelet er en n\xc3\xa6r \xc2\xabslektning\xc2\xbb av kalk. Men sementmaling danner en hardere og mindre diffusjons\xc3\xa5pen hinne og en annen overflatestruktur, og den kan nedbrytes ved \xc3\xa5 l\xc3\xb8sne i store flak._NEWLINE_S\xc3\xa6rlig uheldig erstatninger er malingtyper med organiske bindemidler som olje, akryl, lateks m.fl. Disse er lite diffusjons\xc3\xa5pne og kan f\xc3\xb8re til oppsamling av fuktighet i mur og puss, som igjen kan f\xc3\xb8re til frostsprengning. Utseendet er ogs\xc3\xa5 lite tiltalende, idet overflaten ikke brytes langsomt ned, men flaker av. Den har ogs\xc3\xa5 en blankere og mindre \xc2\xablevende\xc2\xbb overflate enn den absolutt matte kalkmalingen, og blir ogs\xc3\xa5 fort skitten. P\xc3\xa5f\xc3\xb8ring av organisk basert maling kan i f\xc3\xb8rste omgang synes rasjonell, men f\xc3\xb8rer senere til st\xc3\xb8rre vedlikeholdsproblemer og et mye mer krevende vedlikehold. Kulturminnevernet frar\xc3\xa5der derfor bruk av erstatninger for kalkmaling.'